Այսօր Կապանի համայնքապետարանում չնայած պիտի տեղի ունենար նավթ ու գազ որոնող «ԱԳԱՊԵ» ընկերության գործունեության հայտի հանրային լսումը, դրա փոխարեն տեղի ունեցավ քննարկում, ինչն ընկերության հավանական գործունեության դեմ բողոքի ակցիայի մասնակիցների պահանջն էր: Նախքան հանրային լսումը բողոքող քաղաքացիները փակել էին դահլիճի դուռը՝ պահանջելով, որ համայնքի տարածքում այլևս ոչ մի հետախուզական աշխատանք չիրականացվի: Դուռը բացեցին պայմանով, որ քննարկումը չի արձանագրվելու որպես հանրային լսում: Հիշեցնենք, որ «ԱԳԱՊԵ»-ի հայտի առաջին հանրային լսումը տեղի է ունեցել այս տարվա հունվարին, իսկ երկրորդի կայացումը կապանցիները ձախողել են մայիսին, սեպտեմբերին էլ ընկերությունը չէր ապահովել իր ներկայացուցչի մասնակցությունը, և լսումը կրկին տեղի չէր ունեցել: